               COMISIA EUROPEANĂ
            Bruxelles, 11.8.2017
            COM(2017) 431 final
            2017/0197(NLE)
            Propunere de
            DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               La 30 mai 2017, Consiliul a autorizat Comisia să deschidă negocieri, în numele Uniunii, cu Republica Algeriană Democratică și Populară (denumită în continuare „Algeria”) în ceea ce privește un acord internațional între Uniune și Algeria de stabilire a termenelor și condițiilor privind participarea Algeriei la Parteneriatul în domeniul cercetării și inovării în zona mediteraneeană (denumit în continuare „PRIMA”).

                  Potrivit dispozițiilor deciziei de autorizare a Consiliului, negocierile au putut începe doar după adoptarea unei decizii a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

                  Negocierile au demarat la 26 iunie 2017 și s-au încheiat cu succes la 11 iulie 2017, dată la care textul proiectului de acord a fost parafat de către reprezentanții fiecăreia dintre viitoarele părți. Proiectul de acord anexat la prezenta propunere este în conformitate cu directivele de negociere emise de Consiliu. Acesta prevede în special că termenele și condițiile privind participarea Algeriei la PRIMA sunt cele stabilite în Decizia (UE) 2017/1324
                     1
                  , făcând trimitere directă la actul legislativ al Uniunii.

                  Pentru a asigura protecția intereselor financiare ale Uniunii, în special în ceea ce privește competențele Comisiei, ale Oficiului European de Luptă Antifraudă, ale Curții de Conturi și ale structurii de implementare a PRIMA (PRIMA-IS) de a efectua audituri și investigații în conformitate cu legislația aplicabilă a Uniunii, acordul face referire în mod specific la dispozițiile relevante din Decizia (UE) 2017/1324 și obligă părțile să furnizeze toată asistența necesară pentru a asigura punerea în aplicare a acestora. În plus, viitorul acord prevede că părțile vor conveni asupra modalităților detaliate de asistență, astfel de modalități fiind esențiale pentru cooperarea lor în temeiul prezentului acord.

               •Coerența cu dispozițiile existente în domeniul de politică

                  Așa cum a fost prezentat și în raportul de evaluare a impactului pentru PRIMA
                     2
                  , deschiderea PRIMA la participarea unor țări terțe, cum este Algeria, este în concordanță cu obiectivele de cooperare internațională în domeniul cercetării și inovării, subliniate în Comunicarea Comisiei din 2012 intitulată „Consolidarea și concentrarea cooperării internaționale a UE în domeniul cercetării și al inovării: O abordare strategică”
                     3
                   și în Programul-cadru Orizont 2020, care promovează cooperarea cu țări terțe în domeniul științei, tehnologiei și inovării, pentru a aborda provocările societale globale și a sprijini politicile externe ale Uniunii. Prezentul acord este, de asemenea, compatibil cu Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte
                     4
                  , precum și cu Acordul dintre Uniunea Europeană și Republica Algeriană Democratică și Populară de cooperare științifică și tehnologică
                     5
                  , care prevăd cooperarea dintre Uniune și Algeria în cercetarea și dezvoltarea tehnologică și încurajează activitățile de cercetare și dezvoltare în domeniile de interes comun.

               •Coerența cu alte politici ale Uniunii

                  Punerea în aplicare a PRIMA în strânsă cooperare cu țări terțe precum Algeria este în concordanță și cu alte politici ale Uniunii și relevantă pentru ele, cum ar fi politica privind migrația, politica de dezvoltare și politica de vecinătate.

               2.ELEMENTELE JURIDICE ALE PROPUNERII

                  Propunerea de decizie a Consiliului se bazează pe articolul 186 și pe articolul 218 alineatul (6) litera (a) din Tratatul privind funcționarea Uniunii Europene.

               Având în vedere cele de mai sus, Comisia propune Consiliului să încheie acordul în numele Uniunii Europene.

               2017/0197 (NLE)

               Propunere de

               DECIZIE A CONSILIULUI

               privind încheierea Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere avizul Parlamentului European,

               întrucât:

               (1)Decizia (UE) 2017/1324 a Parlamentului European și a Consiliului
                  6
                prevede participarea Uniunii la Parteneriatul în domeniul cercetării și inovării în zona mediteraneeană (denumit în continuare „PRIMA”) derulat în comun de mai multe state membre.

               (2)Republica Algeriană Democratică și Populară (denumită în continuare „Algeria”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările asociate la Orizont 2020 care participă la PRIMA.

               (3)În conformitate cu articolul 1 alineatul (2) din Decizia (UE) 2017/1324, Algeria urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea, care să stabilească termenele și condițiile privind participarea Algeriei la PRIMA.

               (4)În conformitate cu Decizia <XXX>
                  7
                a Consiliului, Acordul de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA) a fost semnat în numele Uniunii la XX, 20XX, sub rezerva încheierii sale la o dată ulterioară.

               (5)Acordul ar trebui aprobat în numele Uniunii,

               ADOPTĂ PREZENTA DECIZIE:

               Articolul 1

               Acordul de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA) este aprobat în numele Uniunii.

               Textul acordului este atașat la prezenta decizie.

               Articolul 2

               Președintele Consiliului desemnează persoana sau persoanele împuternicite să efectueze, în numele Uniunii, notificarea prevăzută la articolul 5 alineatul (2) din acord, prin care se exprimă consimțământul Uniunii de a-și asuma obligații în temeiul acordului.

               Articolul 3

               Prezenta decizie intră în vigoare [la data adoptării].

               Adoptată la Bruxelles,

                     Pentru Consiliu

                     Președintele

                     (1)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

                     (2)
                  SWD(2016)332 final, 18.10.2016.

                     (3)
                  COM(2012) 497 final.

                     (4)
                  JO L 265, 10.10.2005, p. 2.

                     (5)
                  JO L 99, 5.4.2012, p. 1-8.

                     (6)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

    ---documentbreak---

               COMISIA EUROPEANĂ
            Bruxelles, 11.8.2017
            COM(2017) 431 final
            ANEXĂ
            la
            propunerea de DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)

               Acord de cooperare științifică și tehnologică între Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)

               Uniunea Europeană (denumită în continuare „Uniunea”),

               pe de o parte,

               și

               Republica Algeriană Democratică și Populară (denumită în continuare, „Algeria”),

               pe de altă parte,

               (denumite în continuare „părțile”)

               întrucât Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, care a intrat în vigoare la 1 septembrie 2005, prevede cooperarea științifică, tehnică și tehnologică;

               întrucât Acordul dintre Uniunea Europeană și Republica Algeriană Democratică și Populară de cooperare științifică și tehnologică, care a intrat în vigoare la 11 iunie 2013, stabilește un cadru oficial de cooperare a părților în domeniul cercetării științifice și tehnologice;

               întrucât Decizia (UE) 2017/1324 a Parlamentului European și a Consiliului privind participarea Uniunii în cadrul Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre reglementează termenele și condițiile privind participarea statelor membre ale UE și a țărilor asociate la Orizont 2020, care sunt state participante la inițiativă, în special obligațiile lor financiare și participarea în structurile de conducere ale inițiativei;

               întrucât, în conformitate cu dispozițiile Deciziei (UE) 2017/1324, Algeria urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea care să stabilească termenele și condițiile privind participarea Algeriei la PRIMA;

               întrucât Algeria și-a exprimat dorința de a se alătura PRIMA în calitate de stat participant și pe picior de egalitate cu statele membre ale UE și cu țările asociate la Orizont 2020 care participă la PRIMA;

               întrucât este necesar un acord internațional între Uniune și Algeria pentru a reglementa drepturile și obligațiile Algeriei în calitate de stat participant la PRIMA,

               CONVIN DUPĂ CUM URMEAZĂ:

               Articolul 1

               Obiect și scop

               Obiectivul prezentului acord este de a stabili termenele și condițiile privind participarea Algeriei la Parteneriatul în domeniul cercetării și inovării în zona mediteraneeană (PRIMA).

               Articolul 2

               Termenele și condițiile privind participarea Algeriei la PRIMA

               Termenele și condițiile privind participarea Algeriei la PRIMA sunt cele stabilite în Decizia (UE) 2017/1324 a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre. Părțile trebuie să respecte obligațiile stabilite prin decizia respectivă și să ia măsurile corespunzătoare, în special furnizând asistența necesară pentru a asigura aplicarea articolului 10 alineatul (2) și a articolului 11 alineatele (3) și (4). Modalitățile detaliate de asistență sunt convenite între părți, ele fiind esențiale pentru cooperarea părților în temeiul prezentului acord.

               Articolul 3

               Aplicare teritorială

               Prezentul acord se aplică, pe de o parte, teritoriilor în care se aplică Tratatul privind funcționarea Uniunii Europene și Tratatul privind Uniunea Europeană și, pe de altă parte, teritoriului Algeriei.

               Articolul 4

               Semnarea și aplicarea provizorie

               Prezentul acord se aplică cu titlu provizoriu de la data semnării sale.

               Articolul 5

               Intrare în vigoare și durată

               (1) Prezentul acord este aprobat de către părți în conformitate cu procedurile specifice acestora.

               (2) Prezentul acord intră în vigoare la data la care ambele părți și-au notificat reciproc, prin canale diplomatice, îndeplinirea procedurilor menționate la alineatul (1).

               (3) Prezentul acord rămâne în vigoare atât timp cât Decizia (UE) 2017/1324 este în vigoare, cu excepția cazului în care este denunțat de una dintre părți, în conformitate cu articolul 6.

               Articolul 6

               Denunțare

               (1) Oricare dintre părți poate denunța prezentul acord în orice moment printr-o notificare scrisă adresată celeilalte părți cu privire la intenția sa de a denunța prezentul acord.

               Denunțarea produce efecte la șase luni de la data la care notificarea scrisă este primită de către destinatar.

               (2) Proiectele și activitățile aflate în curs de desfășurare în momentul denunțării prezentului acord continuă până la finalizare, în condițiile prevăzute în prezentul acord.

               (3) Părțile soluționează de comun acord orice alte consecințe ale denunțării.

               Articolul 7

               Soluționarea litigiilor

               Procedura de soluționare a litigiilor prevăzută la articolul 100 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte se aplică în cazul tuturor litigiilor legate de aplicarea sau interpretarea prezentului acord.

               Prezentul acord este redactat în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și arabă, aceste texte fiind deopotrivă autentice.

               [Semnătură UE]                                                                       [Semnătură Algeria]


Anunţ juridic important

|

52009PC0365

Propunere de decizie a Consiliului de modificare a deciziei Consiliului din 20 ianuarie 2009 de acordare a unei asistenţe financiare comunitare pe termen mediu Letoniei  /* COM/2009/0365 final */

	[pic] | COMISIA COMUNITĂȚILOR EUROPENE |Bruxelles, 8.7.2009COM(2009) 365 finalPropunere deDECIZIE A CONSILIULUIde modificare a deciziei Consiliului din 20 ianuarie 2009 de acordare a unei asistențe financiare comunitare pe termen mediu LetonieiPropunere deDECIZIE A CONSILIULUIde modificare a deciziei Consiliului din 20 ianuarie 2009 de acordare a unei asistențe financiare comunitare pe termen mediu LetonieiCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre, în special articolul 5 paragraful al doilea coroborat cu articolul 8,având în vedere propunerea Comisiei emisă în urma consultării Comitetului economic și financiar (CEF),întrucât:(1) Prin Decizia 2009/289/CE, Consiliul a decis să acorde asistență reciprocă Letoniei. Prin Decizia 2009/290/CE, Consiliul a decis să acorde asistența financiară pe termen mediu Letoniei.(2) Amploarea și intensitatea crizei financiare care afectează Letonia implică necesitatea revizuirii condițiilor de politică economică prevăzute pentru plata tranșelor asistenței financiare comunitare, cu scopul de a lua în calcul efectele produse de reducerea semnificativă a PIB asupra bugetului.(3) Prin urmare, Decizia 2009/290/CE a Consiliului ar trebui modificată în consecință.ADOPTĂ PREZENTA DECIZIE:Articolul 1Decizia Consiliului 2009/290/CE se modifică după cum urmează:1. La articolul 3 alineatul (5), litera (a) se înlocuiește cu următorul text:„Implementarea unui program fiscal clar definit pe termen mediu pentru a reduce deficitul public general sub valoarea de referință din tratat, de 3% din PIB, într-un interval de timp și conform unei traiectorii de consolidare compatibile cu recomandările Consiliului către Letonia, adoptate în cadrul procedurii de deficit excesiv.”2. La articolul 3 alineatul (5), litera (b) se înlocuiește cu următorul text:„Execuția bugetului pentru 2009 și adoptarea bugetului pentru 2010 cuprinzând măsuri sustenabile compatibile cu traiectoria de consolidare.”Articolul 2Prezenta decizie se adresează Republicii Letonia.Articolul 3Prezenta decizie se publică în Jurnalul Oficial al Uniunii Europene .Adoptată la Bruxelles,Pentru Consiliu,Președintele


				|

		52012PC0502

			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/003 DK/Vestas introdusă de Danemarca) /* COM/2012/0502 final - 2012/ () */

			   	EXPUNERE DE MOTIVE
Punctul 28 din Acordul interinstituțional
din 17 mai 2006 între Parlamentul European, Consiliu și Comisie privind
disciplina bugetară și buna gestiune financiară[1] permite mobilizarea Fondului
european de ajustare la globalizare (FEG) prin intermediul unui mecanism de
flexibilitate, în limita plafonului anual de 500 de milioane EUR, peste nivelul
rubricilor corespunzătoare din cadrul financiar.
Normele aplicabile contribuțiilor din FEG
sunt prevăzute în Regulamentul (CE) nr. 1927/2006 al Parlamentului
European și al Consiliului din 20 decembrie 2006 privind crearea Fondului
european de ajustare la globalizare[2].
La 14 mai 2012, Danemarca a prezentat cererea
EGF/2012/003 DK/Vestas pentru o contribuție financiară din partea
FEG, în urma unor concedieri efectuate în societatea Vestas Group din
Danemarca.
După examinarea atentă a acestei
cereri, Comisia a concluzionat, în conformitate cu articolul 10 din
Regulamentul (CE) nr. 1927/2006, că sunt îndeplinite condițiile
necesare pentru o contribuție financiară în temeiul regulamentului
menționat.
SINTEZA CERERII ȘI ANALIZĂ
 Date principale: ||
 Numărul de referință FEG || EGF/2012/003
 Statul membru || Danemarca
 Articolul 2 || (a)
 Întreprinderea principală || Vestas
 Furnizori și producători din aval || 0
 Perioada de referință || 8.2.2012 – 8.6.2012
 Data de începere a serviciilor personalizate || 13.8.2012
 Data depunerii cererii || 14.5.2012
 Disponibilizări în timpul perioadei de referință || 720
 Disponibilizări înainte și după perioada de referință || 0
 Totalul disponibilizărilor eligibile || 720
 Lucrători disponibilizați care ar trebui să beneficieze de măsurile în cauză || 720
 Cheltuieli pentru servicii personalizate (EUR) || 14 398 000
 Cheltuieli pentru punerea în aplicare a FEG[3] (EUR) || 578 000
 Cheltuieli pentru punerea în aplicare a FEG (%) || 3,9
 Buget total (EUR) || 14 976 000
 Contribuția din FEG (50 %) (EUR) || 7 488 000
1.           Cererea a fost
prezentată Comisiei la data de 14 mai 2012 și a fost completată
cu informații suplimentare până la data de 10 iulie 2012.
2.           Cererea îndeplinește
condițiile de utilizare a FEG prevăzute la articolul 2 litera (a) din
Regulamentul (CE) nr. 1927/2006 și a fost prezentată în termenul
de 10 săptămâni menționat la articolul 5 din regulamentul
respectiv.
Legătura dintre
disponibilizări și modificările structurale majore ale
comerțului mondial ca urmare a globalizării
3.           În vederea stabilirii
legăturii dintre disponibilizări și modificările
structurale majore ale modelelor comerciale internaționale cauzate de
globalizare, Danemarca susține că industria producătoare de
turbine eoliene din UE, care este inclusă în NACE Rev. 2 diviziunea 28
(„Fabricarea de mașini, utilaje și echipamente”) a fost grav
afectată de modificările modelelor comerciale internaționale, în
special de reducerea semnificativă a cotei de piață a UE.
Danemarca precizează că, deși producția europeană de
turbine eoliene a crescut în ultimii ani, piața globală a turbinelor
eoliene s-a dezvoltat și mai repede decât aceasta, cu precădere în
Asia și în America de Nord. Pentru prima dată, în 2010, mai mult de
jumătate dintre toate capacitățile eoliene noi au fost instalate
pe alte piețe decât cele tradiționale din Europa și America de
Nord. Această evoluție a fost generată în principal de continua
dezvoltare economică intensă a Chinei, țară în care au fost
instalate jumătate dintre turbinele eoliene fabricate la nivel mondial[4]. În contextul creșterii
globale dinamice a acestui sector, cota Europei din capacitatea totală s-a
redus de la 65,5 % în 2006 la 43,7 % în 2010[5].
4.           În plus, Danemarca susține
că această tendință are un caracter permanent. Cererea de
energie regenerabilă, inclusiv eoliană, va crește semnificativ;
cu toate acestea, piețele se vor reorienta. Cu toate că până în
2006 industria energiei eoliene a fost dominată de Europa și că
până în prezent în acest domeniu s-a observat o creștere
echilibrată între Europa, Asia și SUA, în viitorul apropiat se va
înregistra o creștere rapidă a cererii în sectorul energiei eoliene
în Asia și în America de Nord, iar pe termen lung se va înregistra o
asemenea creștere în America de Sud și în Africa. Producția
și serviciile de întreținere se vor transfera în regiunile în care
cererea este corespunzătoare și în regiunile cu creștere
economică rapidă. Costurile ridicate cu transportul
părților de dimensiuni mari ale turbinelor eoliene impun
producătorilor europeni deplasarea producției mai aproape de
piețele cele mai dinamice ale utilizatorilor finali pentru a-și
asigura competitivitatea și poziția pe piață, la acest
factor adăugându-se costurile cu forța de muncă mult mai reduse.
În consecință, producția a migrat progresiv în afara UE.
5.           Vestas Group s-a înscris în
tendința prezentată mai sus. Pentru a-și menține
poziția de lider pe piață, Vestas a pus recent în aplicare o
nouă strategie guvernată de principiul ”În regiune pentru regiune”,
în scopul reducerii costurilor de producție și transport,
micșorând distanța până la clienți și piețe
și consolidând poziția societății Vestas în raport cu variațiile
cursului de schimb[6].
Ca urmare a procesului de globalizare, turbinele eoliene vor fi fabricate
direct în zonele în care sunt necesare (deja în 2011, 80-90% dintre turbine
erau fabricate la nivel regional). În plus, în timp ce în trecut majoritatea
componentelor unei turbine eoliene erau fabricate în cadrul producției
interne, în viitor producția de componente va fi din ce în ce mai
externalizată către parteneri regionali și, prin urmare, Vestas
va avea nevoie de mai puține investiții și își va reduce
numărul de angajați.
6.           Acesta este cel de-al treilea
caz FEG în sectorul turbinelor eoliene. Argumentele prezentate în cele
două cazuri precedente (EGF/2010/017 DK Midtjylland Machinery[7] și EGF/2010/022 DK/LM
Glasfiber[8])
rămân valabile.
Demonstrarea numărului de
disponibilizări și îndeplinirea criteriilor de la articolul 2 litera
(a)
7.           Danemarca a transmis
această cerere pe baza criteriilor de intervenție prevăzute la
articolul 2 litera (a) din Regulamentul (CE) nr. 1927/2006, care prevăd
drept condiție pentru intervenție existența unui număr de cel
puțin 500 de disponibilizări pe o perioadă de patru luni, în
cadrul unei întreprinderi dintr-un stat membru, incluzând lucrătorii
disponibilizați de furnizorii întreprinderii respective și de
producătorii săi din aval.
8.           În cerere sunt
menționate 720 de disponibilizări la Vestas Group în perioada de
referință de patru luni, de la 8 februarie 2012 la 8 iunie 2012.
Toate disponibilizările au fost calculate în conformitate cu articolul 2
al doilea paragraf a treia liniuță din Regulamentul (CE) nr.
1927/2006. Comisia a primit confirmarea, solicitată în temeiul articolului
2 alineatul (2) al doilea paragraf a treia liniuță, că acesta
este numărul real al concedierilor efectuate.
Explicația caracterului
neprevăzut al disponibilizărilor în cauză
9.           Autoritățile daneze
reamintesc faptul că disponibilizările efectuate deja de Vestas Group
în localitatea Ringkøbing-Skjern în 2009/2010 au fost neprevăzute din
cauza dezvoltării rapide a sectorului energiei eoliene la nivel mondial.
În anul 2009, în principal lucrătorii cu calificare redusă sau
necalificați au fost afectați în urma noii tendințe comerciale
la nivel mondial de externalizare a producției în țări cu
costuri mai scăzute ale forței de muncă. Pe de altă parte,
concedierile din 2012 din cadrul societății Vestas Group i-au afectat
într-o mare măsură pe angajații cu înaltă calificare, pe
cei specializați și pe cei cu un nivel înalt de studii. Această
situație nu a fost anticipată, dat fiind faptul că Danemarca a
realizat investiții semnificative în cercetare și dezvoltare în sectoarele
energiilor regenerabile și eoliene. În plus, guvernul danez negociase o
politică energetică ambițioasă pentru perioada 2012-2020,
având printre obiective promovarea instalării unui număr sporit de
turbine eoliene. În sfârșit, administrația locală din
Ringkøbing-Skjern făcuse investiții de amploare în infrastructura
pentru transport destinată centralelor eoliene fabricate de Vestas. Se
preconiza ca noua generație de centrale eoliene Vestas să fie
fabricată în cadrul municipalității.
Identificarea întreprinderilor care au
efectuat disponibilizări și a lucrătorilor vizați de
măsurile de asistență
10.         Cererea se referă la 720
de concedieri care au avut loc în Vestas Group și toate acestea sunt
vizate pentru a face obiectul asistenței.
11.         Defalcarea pe categorii a
lucrătorilor vizați este următoarea:
 Categorie || Număr || Procentaj
 Bărbați || 452 || 62,78
 Femei || 268 || 37,22
 Cetățeni ai UE || 717 || 99,58
 Cetățeni din țări terțe || 3 || 0,42
 15-24 ani || 3 || 0,42
 25-54 ani || 630 || 87,50
 55-64 ani || 81 || 11,25
 peste 64 de ani || 6 || 0,83
12.         În ceea ce privește
categoriile profesionale, defalcarea este următoarea:
 Categorie || Număr || Procentaj
 Directori, director general Manageri ai departamentelor de producție și de operațiuni || 45 || 6,25
 Ingineri, inclusiv directori de proiect, șefi de departamente || 155 || 21,53
 Tehnicieni în domeniul ingineriei || 223 || 30,97
 Funcționari cu atribuții generale de birou || 50 || 6,94
 Lucrători în servicii || 67 || 9,31
 Lucrători calificați în metalurgie, mașini și utilaje și asimilați || 2 || 0,28
 Operatori și asamblori la mașini și instalații || 144 || 20,00
 Muncitori necalificați în industria prelucrătoare || 34 || 4,72
13.         În conformitate cu articolul 7
din Regulamentul (CE) nr. 1927/2006, Danemarca a confirmat faptul că s-a
aplicat o politică de egalitate între femei și bărbați,
precum și de nediscriminare și că aceasta se va aplica în
continuare pe parcursul diferitelor etape de implementare a FEG și, în
special, în ceea ce privește accesul la FEG.
Descrierea teritoriului vizat, a
autorităților sale și a părților interesate
14.         Concedierile afectează
cinci localități situate în regiunile învecinate Midtjylland
(Randers, Favrskov, Aarhus și Ringkøbing-Skjern) și Syddanmark
(Varde). De asemenea, s-au efectuat câteva concedieri în regiunea Sjælland
și în regiunea capitalei – Copenhaga. Factorul comun în cazul tuturor
localităților afectate este creșterea rapidă a
șomajului (în special pe termen lung), precum și o scădere
drastică a numărului de locuri de muncă disponibile (în special
în industrie și în producție).
15.         Orașul Ringkøbing-Skjern
a făcut investiții substanțiale în infrastructură pentru
Vestas și pentru sectorul energiei eoliene. Alte sectoare importante de
ocupare a forței de muncă sunt turismul, agricultura,
construcțiile și serviciile publice.
16.         Principala parte
interesată este municipalitatea Ringkøbing-Skjern. Municipalitatea are
responsabilitatea de a sprijini șomerii în căutarea unui nou loc de
muncă, inclusiv prin măsuri privind activități de
perfecționare a lucrătorilor, de îmbunătățire a
competențelor în ceea ce privește căutarea unui loc de
muncă și de facilitare a procesului de stabilire a obiectivelor. Alte
părți interesate: localitățile Varde, Favrskov, Randers,
Aarhus, Roskilde și Copenhaga; sindicate, fonduri de asigurări de
șomaj (A-kasser), reprezentanți ai angajatorilor, regiunile
Midtjylland, Syddanmark, Sealand, Regiunea Capitalei; consiliile regionale de
ocupare a forței de muncă; Ministerul Muncii, Ministerul
Întreprinderilor și Creșterii; întreprinderi locale.
Impactul preconizat al
disponibilizărilor asupra ocupării forței de muncă la nivel
local, regional sau național
17.         Noul val de concedieri
reprezintă o provocare de amploare pentru municipalitățile
afectate, el având loc după o serie de concedieri colective masive
înregistrate în 2009/2010 și care au afectat aproximativ 800 de
angajați ai Vastas din Ringkøbing-Skjern și din
municipalitățile învecinate. De această dată, au fost
concediați lucrători cu un nivel înalt de instruire. Numai în Varde
sunt afectați un număr mai mare de lucrători calificați
și semicalificați deoarece unitatea de producție va fi complet
închisă în august 2012. Impactul concedierilor va fi semnificativ la nivel
local, în special dacă se ține cont de faptul că Vestas Group va
concedia în total 1 300 de angajați (mulți dintre lucrători au
fost angajați cu contracte temporare, iar acestea nu au fost sau nu vor fi
reînnoite).
18.         Atragerea unei astfel de
întreprinderi inovatoare cum este Vestas, care a creat numeroase locuri de
muncă de înaltă calificare și de calitate ridicată în sectorul
industrial, a reprezentat un succes de anvergură pentru
municipalitățile în cauză. Pierderea acestora a pus regiunea
într-o situație dificilă. Toate localitățile vizate au
semnalat că nu există oferte de locuri de muncă adecvate pentru
noul grup țintă și că, prin urmare, lucrătorii cu
înaltă calificare concediați vor trebui să se mute din regiune
în căutarea unui loc de muncă; în consecință, atragerea
unor noi societăți în zonă va fi și mai dificilă.
19.         Concedierile au loc într-un
moment în care se înregistrează o creștere rapidă a
șomajului. În februarie 2012 existau 36 426 șomeri în Midtjylland
și 40 004 în Syddanmark (în comparație cu 28 402 și respectiv 29
751 în august 2011).
Pachetul coordonat de servicii
personalizate care vor fi finanțate și defalcarea costurilor sale
estimate, inclusiv complementaritatea sa cu acțiunile finanțate din
fondurile structurale
20.         Danemarca a propus un pachet
de măsuri în sprijinul lucrătorilor concediați, care este în
concordanță cu Strategia Europa 2020 pentru promovarea unei
creșteri inteligente, durabile și favorabile incluziunii. Pachetul va
oferi asistență individualizată, orientată, flexibilă
și inovatoare în scopul pregătirii lucrătorilor concediați
pentru a ocupa noi locuri de muncă în domeniile cu perspective de
creștere economică.
21.         Îndrumare și
instruire. Se estimează că toți lucrătorii vizați
vor beneficia de această acțiune pe parcursul proiectului. Obiectivul
acestei acțiuni este de a sprijini lucrătorii, lăsându-le
totodată posibilitatea să își definească ei
înșiși necesitățile, să-și gestioneze procesul de
învățare, să-și selecționeze pachetele adecvate pentru
perfecționarea competențelor în scopul maximizării propriului
potențial și să își dezvolte competențele personale,
sociale și profesionale. Obiectivele generale constau în analiza și
inventarierea competențelor participanților, oferta de consiliere,
menținerea motivației pe parcursul proiectului prin îndrumare
continuă, dezvoltarea și identificarea celor mai bune practici,
comunicarea cu furnizorii de formare profesională și cu întreprinderile.
Măsura va începe cu o sesiune de informare detaliată care va fi
urmată de sesiuni de consiliere individuală pe parcursul cărora
competențele participanților vor fi trecute în revistă și
repertoriate. Procesul va fi monitorizat în permanență prin
intermediul chestionarelor și a interviurilor pentru a evalua impactul
acestuia. Serviciile vor fi oferite în colaborare cu UddannelesesCenter
Ringkøbing-Skjern (centru de instruire), cu echipa de gestionare a proiectului
și cu reprezentanți din centrele de ocupare a forței de
muncă situate în localitățile în cauză.
Pachete de formare orientate individual. Aceste pachete vor fi disponibile pentru toți lucrătorii din
grupul vizat. Cu toate acestea, este probabil ca o parte dintre lucrătorii
concediați să găsească un nou loc de muncă după procesul
de instruire; prin urmare, se estimează că aproximativ 600 de
lucrători vor participa la această măsură. Pachetele de
formare, concepute de către echipa de gestionare a proiectului în
cooperare cu lucrătorii concediați și furnizate de
instituțiile de învățământ din Danemarca includ:
- cursuri de
competențe interculturale (ateliere de o zi pentru sensibilizarea
participanților față de necesitatea de a dobândi competențe
interculturale într-un mediu globalizat),
- cursuri de limbi
străine (inclusiv competențe de afaceri în engleză,
vocabularul folosit în reuniuni, discuții și prezentări;
vocabular tehnic;posibilitatea elaborării unor pachete de formare
personalizate);
- formare în
domeniul antreprenoriatului (un atelier introductiv privind antreprenoriatul,
destinat motivării participanților pentru a deveni independenți
sau pentru a-și lansa propriile afaceri; participanții vor
învăța cum să elaboreze un plan de afaceri și vor primi
informații referitoare la chestiuni juridice, la impozite și la TVA,
precum și la vânzări și marketing, activități
economice electronice);
- cursuri și
programe de formare standard (toți participanții vor avea
posibilitatea să se înscrie la cursuri și programe de formare la
alegere).
Burse antreprenoriale
de până la 25 000 EUR pe întreprindere nou înființată vor fi
puse la dispoziție după o analiză minuțioasă a 25 de
persoane care au participat la cursurile de antreprenoriat și au elaborat
un plan de afaceri solid. Criteriile de evaluare a planurilor de afaceri vor
fi: creativitatea, inovarea și durabilitatea. Toți beneficiarii vor
trebui să participe în mod regulat la sesiunile de monitorizare și
să elaboreze un raport privind situația la sfârșitul proiectului
FEG. Progresele înregistrate de întreprinderile nou înființate vor fi
monitorizate îndeaproape.
Plasarea
personalului disponibilizat va începe în ultimele
șase luni ale proiectului și se va adresa celor care nu vor fi
găsit încă un nou loc de muncă (aproximativ 70 de persoane).
Deoarece aceste persoane vor fi cele mai defavorizate din cauza vârstei lor, a
dificultăților de învățare, a sexului, a lipsei
posibilităților de a face naveta, centrele de ocupare a forței
de muncă și partenerii care colaborează cu acestea le vor oferi
stagii în anumite societăți selecționate care le-ar putea oferi
locuri de muncă după încheierea stagiului. Persoanelor plasate în
societăți li se vor oferi îndrumare intensivă și
consiliere.
Indemnizații de ședere/burse de
studii vor fi puse la dispoziția tuturor
lucrătorilor concediați, cu condiția strictă a
participării lucrătorului la măsurile active privind piața
muncii. Suma medie necesară pe persoană este estimată la 10 400
EUR.
22.         Cheltuielile pentru
implementarea FEG, care sunt incluse în cerere în conformitate cu articolul 3
din Regulamentul (CE) nr. 1927/2006, acoperă activitățile de
pregătire, gestionare, informare și publicitate, precum și
activitățile de control. Autoritățile publice
din Ringkøbing-Skjern și echipa de gestionare a proiectului, care cuprinde
toate municipalitățile în cauză, vor apela la o serie de
instrumente pentru a promova și a comunica contribuția
financiară din partea FEG. Pe portalurile municipalităților vor
fi create site-uri internet. În mod regulat, vor fi emise comunicate de presă,
vor avea loc conferințe de presă și vor fi publicate buletine
informative. Un atelier final privind impactul va fi organizat cu toți
participanții la proiect și cu părțile interesate. Vor fi
puse la dispoziție materiale promoționale.
23.         Serviciile personalizate
prezentate de autoritățile daneze sunt măsuri active pe
piața muncii în cadrul acțiunilor eligibile definite la articolul 3
din Regulamentul (CE) nr. 1927/2006. Autoritățile daneze
estimează costurile totale la 14 976 000 EUR, din care cheltuielile
pentru serviciile personalizate la 14 398 000 EUR și
cheltuielile pentru punerea în aplicare a FEG la 578 000 EUR (3,9 % din
suma totală). Contribuția totală solicitată din FEG este de
7 488 800 EUR (50 % din costurile totale).
 Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR)
 Servicii personalizate [articolul 3 primul paragraf din Regulamentul (CE) nr. 1927/2006]
 Îndrumare și instruire || 720 || 1 500 || 1 080 000
 Pachete de formare orientate individual || 600 || 8 500 || 5 100 000
 Indemnizații antreprenoriale || 25 || 25 000 || 625 000
 Plasarea personalului disponibilizat || 70 || 1 500 || 105 000
 Indemnizații de ședere/burse de studii || 720 || 10 400 || 7 488 000
 Subtotal servicii personalizate ||   || 14 398 000
 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006]
 Activități de pregătire ||   || 28 000
 Gestionare ||   || 220 000
 Informare și publicitate ||   || 80 000
 Activități de control ||   || 250 000
 Subtotal cheltuieli legate de implementarea FEG ||   || 578 000
 Total costuri estimate ||   || 14 976 000
 Contribuție din FEG (50 % din costurile totale) ||   || 7 488 000
24.         Danemarca confirmă
că măsurile descrise mai sus sunt complementare cu acțiunile
finanțate de fondurile structurale și că se va evita orice fel
de dublă finanțare.
Data/datele la care serviciile
personalizate pentru lucrătorii afectați au început sau sunt
prevăzute să înceapă
25.         Danemarca va iniția
serviciile personalizate pentru lucrătorii afectați incluse în
pachetul coordonat propus pentru cofinanțarea FEG la 13 august 2012. Prin
urmare, această dată reprezintă începutul perioadei de
eligibilitate pentru orice fel de asistență care ar putea fi
acordată din FEG.
Proceduri de consultare a partenerilor
sociali
26.         Toate localitățile
afectate de concedieri au fost implicate în pregătirea măsurilor. O
serie de organizații ale partenerilor sociali (sindicate,
reprezentanți ai societății Vestas, organizații patronale)
au fost consultate în cursul întâlnirii din ianuarie 2012 cu Comitetul pentru
ocuparea forței de muncă din cadrul administrației locale. În
plus, în februarie și martie 2012, în Skjern au fost organizate două
seminarii la care au participat toate localitățile afectate și
la care au fost reprezentați parteneri sociali. În cadrul reuniunilor
lunare ale comitetului, partenerii sociali sunt informați în mod regulat
cu privire la situația proiectului.
27.         Autoritățile daneze
au confirmat că cerințele legislației naționale și
cele ale legislației UE privind concedierile colective au fost respectate.
Informare cu privire la acțiunile
obligatorii în temeiul legislației naționale sau al contractelor
colective de muncă
28.         În ceea ce privește
îndeplinirea criteriilor stabilite la articolul 6 din Regulamentul (CE) nr.
1927/2006, în cererea lor, autoritățile daneze:
·      au confirmat că măsurile care constituie responsabilitatea
societăților în temeiul legislației naționale sau al
contractelor colective de muncă nu vor fi înlocuite de contribuția
financiară din partea FEG;
·      au confirmat că acțiunile respective oferă sprijin
lucrătorilor individuali și nu urmează a fi folosite pentru
restructurarea societăților sau a sectoarelor de activitate;
·      au confirmat faptul că acțiunile eligibile menționate
anterior nu beneficiază de asistență prin intermediul altor
instrumente financiare ale UE.
Sisteme de gestionare și control
29.         Danemarca a informat Comisia
că organismele care vor gestiona și vor controla contribuția
financiară sunt aceleași ca pentru Fondul social european, pentru
care autoritatea de management este tot Autoritatea Daneză pentru
Întreprinderi. Funcția de autoritate de certificare va fi conferită
unui departament diferit al aceluiași organism. Autoritatea de audit va fi
Funcția de control UE din cadrul Autorității Daneze pentru
Întreprinderi.
Finanțare
30.         Pe baza cererii transmise de
Danemarca, contribuția propusă din FEG pentru pachetul coordonat de
servicii personalizate (inclusiv cheltuielile legate de intervenția FEG)
este de 7 488 000 EUR, reprezentând 50 % din costurile
totale. Alocarea propusă de Comisie în cadrul fondului se bazează pe
informațiile furnizate de Danemarca.
31.         Având în vedere cuantumul
maxim al unei contribuții financiare care poate fi acordată din FEG
în temeiul articolului 10 alineatul (1) din Regulamentul (CE) nr. 1927/2006,
precum și marja disponibilă pentru realocarea creditelor, Comisia
propune mobilizarea din FEG a sumei totale menționate mai sus, care
să fie înscrisă în rubrica 1a din cadrul financiar.
32.         Cuantumul propus al
contribuției financiare va lăsa disponibil mai mult de 25 % din
suma maximă anuală atribuită din FEG pentru alocări în
cursul ultimelor patru luni ale anului, conform dispozițiilor articolului
12 alineatul (6) din Regulamentul (CE) nr. 1927/2006.
33.         Prin prezentarea acestei
propuneri de mobilizare a FEG, Comisia inițiază procedura
simplificată de trialog, conform dispozițiilor de la punctul 28 din
Acordul interinstituțional din 17 mai 2006, în vederea obținerii
acordului celor două componente ale autorității bugetare cu
privire la necesitatea utilizării FEG și cu privire la suma
solicitată. Comisia invită prima dintre cele două
părți componente ale autorității bugetare care ajunge la un
acord, la nivelul politic corespunzător, cu privire la proiectul de
propunere de mobilizare, să informeze cealaltă parte componentă
și Comisia în legătură cu intențiile sale. În cazul în care
una dintre cele două componente ale autorității bugetare nu este
de acord, se va organiza o reuniune formală trilaterală.
34.         Comisia prezintă separat
o cerere de transfer în vederea înscrierii în bugetul pentru anul 2012 a unor
credite de angajament specifice, în conformitate cu punctul 28 din Acordul
interinstituțional din 17 mai 2006.
Sursa creditelor de plată
35.         Pentru acoperirea sumei de 7
488 000 EUR necesară pentru prezenta cerere,
vor fi folosite credite din linia bugetară a FEG.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului european de
ajustare la globalizare, în conformitate cu punctul 28 din Acordul
interinstituțional din 17 mai 2006 între Parlamentul European, Consiliu
și Comisie privind disciplina bugetară și buna gestiune
financiară (cererea EGF/2012/003 DK/Vestas introdusă de Danemarca)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Acordul
interinstituțional din 17 mai 2006 dintre Parlamentul European,
Consiliu și Comisie privind disciplina bugetară și buna gestiune
financiară[9],
în special punctul 28,
având în vedere Regulamentul (CE)
nr. 1927/2006 al Parlamentului European și al Consiliului din 20
decembrie 2006 privind crearea Fondului european de ajustare la globalizare[10], în special articolul 12
alineatul (3),
având în vedere propunerea Comisiei Europene[11],
întrucât:
(1)       Fondul european de ajustare
la globalizare (FEG) a fost creat pentru a oferi sprijin suplimentar
lucrătorilor concediați ca urmare a schimbărilor majore din
structura comerțului mondial, generate de globalizare și pentru a-i
ajuta să se reintegreze pe piața forței de muncă.
(2)       Acordul
interinstituțional din 17 mai 2006 permite mobilizarea FEG în
limita unui plafon anual de 500 de milioane EUR.
(3)       La 14 mai 2012, Danemarca a
depus o cerere de mobilizare a FEG în legătură cu
disponibilizările din întreprinderea Vestas Group, iar până la 10
iulie 2012 a transmis informații suplimentare. Această cerere
îndeplinește condițiile pentru stabilirea contribuțiilor
financiare, astfel cum sunt prevăzute la articolul 10 din Regulamentul (CE)
nr. 1927/2006. Prin urmare, Comisia propune mobilizarea sumei de
7 488 000 EUR.
(4)       Prin urmare, ar trebui
mobilizat FEG pentru a oferi o contribuție financiară ca răspuns
la cererea depusă de Danemarca,
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2012, se mobilizează Fondul
european de ajustare la globalizare (FEG) prin alocarea sumei de
7 488 000 EUR, sub formă de credite de angajament și de
plată.
Articolul 2
Prezenta decizie se publică în Jurnalul
Oficial al Uniunii Europene.
Adoptată la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               JO C 139, 14.6.2006, p. 1.
[2]               JO L 406, 30.12.2006, p. 1.
[3]               Conform articolului 3 al treilea paragraf din
Regulamentul (CE) nr. 1927/2006.
[4]               „Global Wind Energy Council” (Consiliul mondial
privind energia eoliană), Raportul global privind energia eoliană,
actualizare anuală pe anul 2010 privind piața, Bruxelles, aprilie
2011.
[5]               Raportul mondial din 2010 privind energia eoliană,
Asociația mondială pentru energie eoliană WWEA (World Wind
Energy Association).
[6]               Raport anual pe anul 2011 al
societății Vestas.
[7]               COM(2011)421 final
[8]               COM(2011)258 final
[9]               JO C 139, 14.6.2006, p. 1.
[10]             JO L 406, 30.12.2006, p. 1.
[11]             JO C […], […], p. […].


               COMISIA EUROPEANĂ
            Bruxelles, 13.7.2015
            COM(2015) 333 final
            2015/0145(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului de asociere UE-Chile referitor la articolul 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, privind transportul direct

               EXPUNERE DE MOTIVE

               1.CONTEXTUL PROPUNERII

               Acordul dintre Comunitatea Europeană și statele sale membre, pe de o parte, și Republica Chile, pe de altă parte, a fost semnat la Bruxelles la data de 18 noiembrie 2002 și a intrat în vigoare la data de 1 februarie 2003.

               În anexa III la Acordul de asociere sunt stabilite regulile pentru produsele originare, iar la articolul 12 din anexa III sunt stabilite regulile privind transportul direct al acestor produse între părți. Pentru acordarea unui tratament preferențial, produsele trebuie să fie transportate direct între cele două părți, dar este posibil ca, în anumite condiții, să tranziteze o țară terță.

               Chile și Uniunea Europeană au hotărât de comun acord să introducă anumite amendamente la regulile privind transportul direct conținute la articolul 12 din anexa III la acord. Scopul este acela de a clarifica faptul că un transport de produse poate fi divizat, atunci când tranzitează o țară terță, dacă sunt îndeplinite condițiile prevăzute la articolul 12, pentru transport ulterior către una dintre părțile la acord fără a afecta tratamentul preferențial al produselor respective. În plus, divizarea transporturilor nu ar trebui, în sine, să dea naștere la îndoieli cu privire la originea produselor, dacă nu există probe care să dovedească contrariul.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Articolul 207 alineatul (4) primul paragraf, coroborat cu articolul 218 alineatul (9) din Tratatul privind funcționarea Uniunii Europene.

               •Subsidiaritate (pentru competență neexclusivă)

               Propunerea intră în sfera competenței exclusive a Uniunii Europene. În consecință, principiul subsidiarității nu se aplică.

               •Proporționalitate

               Propunerea nu depășește ceea ce este necesar sau adecvat pentru atingerea obiectivelor propuse.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Consultările cu părțile interesate

               Nu se aplică. Prezenta propunere aduce modificări unui text anterior.

               •Obținerea și utilizarea expertizei

               Nu a fost necesar să se recurgă la expertiză externă.

               •Evaluarea impactului

               Nu se aplică. Prezenta propunere aduce modificări unui acord comercial bilateral în vigoare. Nicio altă opțiune nu poate fi luată în considerare.

               4.IMPLICAȚIILE BUGETARE

               Propunerea nu are nicio implicație pentru bugetul Uniunii.

               5.ALTE ELEMENTE

               Nu sunt prevăzute.

               2015/0145 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului de asociere UE-Chile referitor la articolul 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, privind transportul direct

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Consiliul de asociere instituit prin articolul 3 din Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (Acordul de asociere UE - Chile) are rolul a examina și a adopta propuneri înaintate de părți pentru îmbunătățirea Acordului de asociere UE-Chile. Pentru a-și îndeplini sarcinile, Consiliul de asociere este asistat de Comitetul de asociere, care are competența de a adopta decizii.

               (2)Consiliul de asociere a instituit un comitet special pentru cooperare vamală și reguli de origine care să îl asiste în îndeplinirea sarcinilor sale. Comitetul special, care s-a reunit la 4 noiembrie 2014 la Santiago, Chile, a convenit să recomande un amendament la articolul 12 din anexa III la Acordul de asociere UE-Chile care privește transportul direct.

               (3)Transporturile expediate de una dintre părțile la acordul de asociere UE-Chile ar trebui să meargă direct către cealaltă parte, însă pot tranzita și o țară terță, cu anumite restricții. Condițiile pentru transport via o țară terță au fost clarificate pentru a permite în mod expres divizarea transporturilor, însă fără nicio relaxare a restricțiilor existente.

               (4)Amendamentul la articolul 12 din anexa III la Acordul de asociere UE-Chile va garanta atât securitatea juridică pentru importatori și exportatori, cât și consecvența interpretării pentru părțile la acord.

               (5)Poziția Uniunii în cadrul Comitetului de asociere UE-Chile ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată de Uniune în cadrul Comitetului de asociere referitor la articolul 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, se bazează pe proiectul atașat de decizie a Comitetului de asociere.

               Reprezentanții Uniunii în cadrul Comitetului de asociere pot conveni asupra modificărilor minore ale proiectului de decizie a Comitetului de asociere fără a mai fi necesară o nouă decizie a Consiliului.

               Articolul 2

               Decizia Comitetului de asociere se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 13.7.2015
            COM(2015) 333 final
            ANEXĂ
            Act atașat
            la
            propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Comitetului de asociere UE-Chile referitor la articolul 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, privind transportul direct

               Proiect de

               DECIZIE NR. … A COMITETULUI DE ASOCIERE UE-CHILE

               din

               de modificare a articolului 12 din titlul III din anexa III la Acordul de instituire a unei asocieri între Uniunea Europeană și Republica Chile privind transportul direct

               COMITETUL DE ASOCIERE,

               având în vedere Acordul de instituire a unei asocieri între Uniunea Europeană și Republica Chile, în special articolul 38 din anexa III;

               întrucât:

               (1)
                     Articolul 12 din titlul III din anexa III stabilește că tratamentul preferențial se aplică numai mărfurilor care respectă cerințele din anexa III care sunt transportate direct între Chile și Uniunea Europeană.

               (2)
                     Chile și Uniunea Europeană au încheiat numeroase acorduri cu conținut comercial după intrarea în vigoare a Acordului de instituire a unei asocieri între Uniunea Europeană și Republica Chile, care au acordat operatorilor economici posibilitatea de a-și adapta strategiile de export pentru a reduce costurile și de a răspunde mai bine cererii pieții.

               (3)
                     Chile și Uniunea Europeană au convenit să modifice dispozițiile articolului 12 din titlul III din anexa III, pentru a acorda o mai mare flexibilitate operatorilor economici,

               DECIDE:

               Articolul 1

               Articolul 12 din titlul III din anexa III privind transportul direct se înlocuiește cu textul prevăzut în anexa la prezenta decizie.

               Articolul 2

               Prezenta decizie intră în vigoare la nouăzeci (90) de zile de la data ultimei notificări prin care părțile își comunică îndeplinirea procedurilor legale interne necesare.

               Adoptată la …

               Pentru Comitetul de asociere

               Președintele

               Anexă

               Articolul 12

               Transportul direct

               1. Tratamentul preferențial prevăzut în prezentul acord se aplică numai produselor care îndeplinesc condițiile prezentei anexe și care sunt transportate direct între Uniunea Europeană și Chile. Cu toate acestea, produsele pot fi transportate prin alte teritorii, cu transbordare sau antrepozitare temporară în aceste teritorii, cu condiția să rămână sub supravegherea autorităților vamale din țara de tranzit sau de antrepozitare și să nu fie supuse altor operațiuni, cu excepția celor de adăugare sau aplicare de marcaje, etichete sau sigilii, a celor de descărcare, reîncărcare ori fracționare sau a oricăror altor operațiuni destinate să asigure păstrarea lor în stare bună.

               2. Se consideră că dispozițiile alineatului (1) sunt respectate, cu excepția cazurilor în care autoritățile vamale au motive să creadă contrariul; în astfel de cazuri, autoritățile vamale pot solicita importatorului să facă dovada conformității, care trebuie să fie prezentată prin orice mijloace adecvate, precum documente contractuale de transport, de exemplu conosamente sau dovezi factuale sau concrete bazate pe marcarea sau numerotarea coletelor sau prin orice alte dovezi legate de mărfurile în sine.


				|

		52014PC0528

			Propunere de DECIZIE A CONSILIULUI de stabilire a poziției care urmează să fie adoptată în numele Uniunii Europene în privința anumitor rezoluții ce vor fi votate în cadrul Organizației Internaționale a Viei și Vinului (OIV) /* COM/2014/0528 final - 2014/0245 (NLE) */

			   	EXPUNERE DE MOTIVE
CONTEXTUL PROPUNERII
Organizația Internațională a
Viei și Vinului (OIV) este o organizație interguvernamentală cu
caracter științific și tehnic activă în sectorul viței
de vie, vinului, băuturilor pe bază de vin, strugurilor de masă,
stafidelor și al altor produse derivate din vița de vie. Obiectivele
OIV sunt (i) să informeze prin intermediul publicațiilor și al
organizării de evenimente și simpozioane, (ii) să asiste alte
organizații internaționale implicate în activități de
standardizare și (iii) să contribuie la armonizarea la nivel
internațional a practicilor și a standardelor existente. În prezent,
un număr de 45 de state sunt membre ale OIV, dintre care 21 sunt state
membre ale Uniunii. La ora actuală, UE nu face parte dintre membrii OIV.
La nivelul UE, în temeiul
Regulamentului (UE) nr. 1308/2013 al Parlamentului European și
al Consiliului din 17 decembrie  2013 de instituire a unei organizări
comune a piețelor produselor agricole (Regulamentul privind OCP, JO
L 347, p. 671), anumite rezoluții adoptate și publicate de
OIV au efect asupra legislației UE. Regulamentul privind OCP prevede
trimiteri la rezoluțiile OIV în următoarele dispoziții:
-             anumite metode de analiză
pentru stabilirea compoziției produselor din sectorul vitivinicol adoptate
și publicate de OIV, pe care Comisia trebuie să se bazeze, cu
excepția cazului în care acestea ar fi ineficace sau neadecvate pentru
obiectivul urmărit de Uniune [articolul 80 alineatul (5) din
Regulamentul privind OCP);
-             anumite specificații de
puritate și de identificare a substanțelor utilizate în cadrul
practicilor oenologice, astfel încât normele adoptate și publicate de OIV
în acest sens să devină ipso facto obligatorii în Uniune
[articolul 9 din Regulamentul (CE) nr. 606/2009 al Comisiei din
10 iulie 2009 de stabilire a anumitor norme de aplicare a
Regulamentului (CE) nr. 479/2008 al Consiliului în privința
categoriilor de produse viticole, a practicilor oenologice și a
restricțiilor care se aplică acestora, JO L 193, p. 1];
-             practicile oenologice adoptate
și publicate de OIV, pe care Comisia trebuie să le ia în considerare
atunci când autorizează astfel de practici [articolul 80 alineatul (3)
litera (a) din Regulamentul privind OCP]; și
-             aceleași practici oenologice
atunci când sunt utilizate, înainte de autorizarea acestora în conformitate cu
articolul 80 alineatul (3) din Regulamentul privind OCP, pentru
producția de vinuri în țările terțe [articolul 90
alineatul (2) din Regulamentul privind OCP].
În mod similar, în conformitate cu Regulamentul
(CE) nr. 2870/2000 al Comisiei din 19 decembrie 2000 de stabilire a
metodelor comunitare de referință pentru analiza băuturilor
spirtoase (JO L 333, p. 20), anumite rezoluții adoptate și
publicate de OIV au efect asupra legislației UE. Articolul 3 din
Regulamentul nr. 2870/2000 trimite la rezoluțiile OIV în cazul în
care nu sunt stabilite metode de referință comunitare analitice
pentru detectarea și cuantificarea substanțelor conținute de o
anumită băutură spirtoasă.
Pe baza discuțiilor care au avut loc în
cadrul grupurilor de experți pentru a pregăti Adunarea generală
a OIV, se poate preconiza că pe ordinea de zi a Adunării generale vor
fi incluse, spre adoptare, următoarele rezoluții care produc efecte
juridice asupra acquis-ului UE:
-             Proiectul de rezoluție
OENO-TECHNO 12-504 stabilește o nouă practică oenologică.
În conformitate cu articolul 80 alineatul (3) litera (a) și cu articolul
90 alineatul (2) din Regulamentul (UE) nr. 1308/2013, această rezoluție
va avea efect asupra acquis-ului.
-             Proiectul de rezoluție
OENO-SCMA 03-262 stabilește specificațiile de puritate și de
identificare a substanțelor utilizate într-o practică
oenologică. Această practică oenologică a fost
publicată și recomandată de OIV, cu condiția ca
specificațiile substanței utilizate să fie adoptate (Codul
internațional al practicilor oenologice al OIV, § 2.1.20 și §
3.4.14). În conformitate cu articolul 80 alineatul (3) litera (a) și cu
articolul 90 alineatul (2) din Regulamentul (UE) nr. 1308/2013,
precum și cu articolul 9 din Regulamentul (CE) nr. 606/2009 al Comisiei,
această rezoluție va avea efect asupra acquis-ului.
-             Proiectele de rezoluții
OENO-SCMA 10-457, 10-458, 11-480 și 12-512 stabilesc metode de
analiză. În conformitate cu articolul 80 alineatul (3) litera (a) și
cu articolul 80 alineatul (5) din Regulamentul (UE) nr. 1308/2013,
aceste rezoluții vor avea efect asupra acquis-ului.
Rezoluțiile menționate mai sus,
discutate pe larg de experții științifici și tehnici din
sectorul vitivinicol, contribuie la armonizarea la nivel internațional a
standardelor din sector și vor constitui un cadru care va garanta
concurența echitabilă în comerțul cu produse din sectorul
vitivinicol. Prin urmare, aceste rezoluții ar trebui sprijinite.
Ca și în trecut, este de așteptat ca
ordinea de zi a reuniunii Adunării generale a OIV să sufere în
continuare modificări și să fie adăugate pe ordinea de zi
și alte rezoluții care au efect asupra acquis-ului. Pentru a asigura
eficiența activității Adunării generale, respectând în
același timp dispozițiile tratatelor, Comisia va completa și/sau
va modifica în timp util prezenta propunere pentru a permite Consiliului
să adopte poziția care urmează să fie luată și în
cazul acestor rezoluții.
2014/0245 (NLE)
Propunere de
DECIZIE A CONSILIULUI
de stabilire a poziției care
urmează să fie adoptată în numele Uniunii Europene în
privința anumitor rezoluții ce vor fi votate în cadrul
Organizației Internaționale a Viei și Vinului (OIV)
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       Organizația
Internațională a Viei și Vinului (OIV) este o organizație
interguvernamentală cu caracter științific și tehnic
activă în sectorul viței de vie, vinului, băuturilor pe
bază de vin, strugurilor de masă, stafidelor și al altor produse
derivate din vița de vie. Obiectivele OIV sunt (i) să informeze prin
intermediul publicațiilor și al organizării de evenimente
și simpozioane, (ii) să asiste alte organizații
internaționale implicate în activități de standardizare și
(iii) să contribuie la armonizarea la nivel internațional a
practicilor și a standardelor existente. În prezent, un număr de 45
de state sunt membre ale OIV, dintre care 21 sunt state membre ale Uniunii. La
ora actuală, UE nu face parte dintre membrii OIV.
(2)       La nivelul UE, în temeiul
Regulamentului(UE) nr. 1308/2013 al Parlamentului European și al
Consiliului[1],
anumite rezoluții adoptate și publicate de OIV au efect asupra
legislației UE. Regulamentul privind OCP prevede trimiteri la
rezoluțiile OIV în următoarele dispoziții:
-        anumite metode de analiză pentru
stabilirea compoziției produselor din sectorul vitivinicol adoptate
și publicate de OIV, pe care Comisia trebuie să se bazeze, cu
excepția cazului în care acestea ar fi ineficace sau neadecvate pentru
obiectivul urmărit de Uniune [articolul 80 alineatul (5) din
Regulamentul privind OCP);
-        anumite specificații de puritate
și de identificare a substanțelor utilizate în cadrul practicilor
oenologice, astfel încât normele adoptate și publicate de OIV în acest
sens să devină ipso facto obligatorii în UE [articolul 9 din
Regulamentul (CE) nr. 606/2009 al Comisiei[2]];
-        practicile oenologice adoptate și
publicate de OIV, pe care Comisia trebuie să le ia în considerare atunci
când autorizează astfel de practici [articolul 80 alineatul (3) litera (a)
din Regulamentul privind OCP]; și
-        aceleași practici oenologice atunci
când sunt utilizate, înainte de autorizarea acestora în conformitate cu
articolul 80 alineatul (3) din Regulamentul privind OCP, pentru
producția de vinuri în țările terțe [articolul 90
alineatul (2) din Regulamentul privind OCP].
(3)       Următoarea reuniune a
Adunării generale a OIV va avea loc la 14 noiembrie 2014. Cu această
ocazie, Adunarea generală va examina și, eventual, va adopta
rezoluții care vor produce efectele juridice menționate.
(4)       Prin urmare, este necesar
să se adopte, înainte de respectiva reuniune a Adunării generale a
OIV, pozițiile pe care statele membre care fac parte din OIV,
acționând împreună în interesul UE, ar trebui să le ia în cadrul
Adunării generale a OIV în privința acestor rezoluții.
(5)       Proiectul de rezoluție
OENO-TECHNO 12-504 stabilește o nouă practică oenologică.
În conformitate cu articolul 80 alineatul (3) litera (a) și cu articolul
90 alineatul (2) din Regulamentul (UE) nr. 1308/2013, această
rezoluție va avea efect asupra acquis-ului.
(6)       Proiectul de rezoluție
OENO-SCMA 03-262 stabilește specificațiile de puritate și de
identificare a substanțelor utilizate într-o practică
oenologică. Această practică oenologică a fost
publicată și recomandată de OIV, cu condiția ca
specificațiile substanței utilizate să fie adoptate (Codul
internațional al practicilor oenologice al OIV, § 2.1.20 și §
3.4.14). În conformitate cu articolul 80 alineatul (3) litera (a) și cu
articolul 90 alineatul (2) din Regulamentul (UE) nr. 1308/2013,
precum și cu articolul 9 din Regulamentul (CE) nr. 606/2009 al Comisiei,
această rezoluție va avea efect asupra acquis-ului.
(7)       Proiectele de rezoluții
OENO-SCMA 10-457, 10-458, 11-480 și 12-512 stabilesc metode de
analiză. În conformitate cu articolul 80 alineatul (3) litera (a) și
cu articolul 80 alineatul (5) din Regulamentul (UE) nr. 1308/2013,
aceste rezoluții vor avea efect asupra acquis-ului.
(8)       Rezoluțiile
menționate mai sus, discutate pe larg de experții
științifici și tehnici din sectorul vitivinicol, contribuie la
armonizarea la nivel internațional a standardelor din sector și vor
constitui un cadru care va garanta concurența echitabilă în
comerțul cu produse din sectorul vitivinicol. Prin urmare, aceste
rezoluții ar trebui sprijinite.
(9)       Pentru a asigura
flexibilitatea necesară pe parcursul negocierilor dinaintea reuniunii
Adunării generale a OIV, statele membre care fac parte din OIV ar trebui
autorizate să convină asupra unor modificări ale acestor
rezoluții, cu condiția ca respectivele modificări să nu
afecteze fondul rezoluțiilor,
ADOPTĂ PREZENTA DECIZIE:
Articolul 1
Poziția Uniunii în cadrul Adunării
generale a OIV din 2014 trebuie să fie conformă cu anexa la prezenta
decizie și să fie exprimată de statele membre care fac parte din
OIV, acționând împreună în interesul Uniunii.
Articolul 2
1.           În cazul în care există
probabilitatea ca poziția menționată la articolul 1 să fie
afectată de informații științifice sau tehnice noi
prezentate înaintea sau în timpul reuniunilor OIV, statele membre care fac
parte din OIV solicită amânarea votului în cadrul Adunării generale a
OIV până la stabilirea poziției Uniunii pe baza noilor elemente.
2.           Prin coordonare, în special
la fața locului, și în lipsa unei decizii ulterioare a Consiliului de
stabilire a poziției Uniunii, statele membre care fac parte din OIV,
acționând împreună în interesul Uniunii, pot conveni asupra
modificării proiectelor de rezoluții menționate în anexa la
prezenta decizie, dacă fondul acestora nu este afectat.
Articolul 3
Prezenta
decizie se adresează statelor membre.
Adoptată la Bruxelles,
                                                                       Pentru
Consiliu
                                                                       Președintele
[1]               Regulamentul (UE) nr. 1308/2013 al
Parlamentului European și al Consiliului din 17 decembrie 2013 de
instituire a unei organizări comune a piețelor produselor agricole
(Regulamentul privind OCP, JO L 347, p 671).
[2]               Regulamentul (CE) nr. 606/2009 al Comisiei din
10 iulie 2009 de stabilire a anumitor norme de aplicare a Regulamentului
(CE) nr. 479/2008 al Consiliului în privința categoriilor de produse
viticole, a practicilor oenologice și a restricțiilor care se aplică
acestora (JO L 193, p. 1).
ANEXĂ
Sub rezerva unei eventuale revizuiri
ulterioare în funcție de noile evoluții, statele membre,
acționând împreună în interesul Uniunii, sprijină numai
următoarele proiecte de rezoluții în cadrul etapei 7 referitoare la metodele
de analiză pentru stabilirea compoziției produselor din sectorul
vitivinicol, la specificațiile de puritate și de identificare a
substanțelor utilizate în cadrul practicilor oenologice și la
practicile oenologice:
OENO-TECHNO 12-504, tratarea vinurilor cu
ajutorul unei tehnologii pe bază de membrană, combinată cu
carbon activ pentru a reduce 4-etilfenolul și 4-etilguaiacolul,
OENO-SCMA 03-262, copolimeri adsorbanți
PVI/PVP – CODEX.
OENO-SCMA 10-457, metoda de determinare a
aminelor biogenice din vin prin cromatografie lichidă de înaltă
performanță utilizând un detector cu grup de fotodiode,
OENO-SCMA 10-458, determinarea lizozimei din
vin prin cromatografie lichidă de înaltă performanță,
OENO-SCMA 11-480, determinarea metanolului din
vin prin cromatografie în fază gazoasă,
OENO-SCMA 12-512, determinarea raportului
izotopilor de carbon 13C/12C din CO2 în
vinurile spumante: metodă ce utilizează spectrometria de masă de
raport izotopic (IRMS) — modificare.


Anunţ juridic important

|

52007PC0816

Propunere de decizie a Consiliului de autorizare a introducerii pe piaţă a produselor care conţin, sunt compuse sau produse din porumb modificat genetic MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) în temeiul Regulamentului (CE) nr. 1829/2003 al Parlamentului European şi al Consiliului  /* COM/2007/0816 final */

	[pic] | COMISIA COMUNITĂŢILOR EUROPENE |Bruxelles, 18.12.2007COM(2007) 816 finalPropunere deDECIZIE A CONSILIULUIde autorizare a introducerii pe piață a produselor care conțin, sunt compuse sau produse din porumb modificat genetic MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și neerlandeză sunt autentice)(prezentată de Comisie)EXPUNERE DE MOTIVEPropunerea anexată de decizie a Consiliului se referă la produsele alimentare și la furajele care conțin, sunt compuse sau produse din porumb modificat genetic MON863xMON810xNK603, pentru care, la 2 noiembrie 2004, Monsanto Europe S.A a înaintat autorităților competente din Belgia o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din porumb MON863xMON810xNK603, având aceeași utilizare ca orice alt soi de porumb, cu excepția cultivării.La 31 martie 2006, Autoritatea Europeană pentru Siguranța Alimentară (denumită în continuare „EFSA”) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau produse din porumb MON863xMON810xNK603, astfel cum este descris în cerere, să se producă efecte negative asupra sănătății umane sau animale sau asupra mediului[1].În octombrie 2006, EFSA a publicat clarificări detaliate cu privire la modul în care a ținut cont, în procesul de elaborare a avizului, de observațiile autorităților competente din statele membre.La 13 aprilie 2007, EFSA a reconfirmat că folosirea genei nptII ca marcator de selecție la plantele modificate genetic nu implică riscuri asupra sănătății umane sau animale sau asupra mediului.La 28 iunie 2007, ca urmare a unei publicații științifice privind reanalizarea studiului de 90 de zile efectuat pe cobai cu privire la porumbul MON 863 și ridicarea unor semne de întrebare privind siguranța acestui soi de porumb, EFSA a confirmat evaluarea sa favorabilă emisă anterior pentru porumbul MON 863.În acest context, la 10 octombrie 2007, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau produse din porumb modificat genetic MON863xMON810xNK603. Comitetul nu a emis niciun aviz: douăsprezece state membre (149 de voturi) au votat în favoarea proiectului, unsprezece state membre (119 de voturi) au votat împotriva acestuia, iar patru state membre (77 de voturi) s-au abținut.Prin urmare, în temeiul articolului 35, alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată, și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau produse din porumb modificat genetic MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și neerlandeză sunt autentice) (Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[2], în special articolul 7 alineatul (3) și articolul 19 alineatul (3),întrucât:1.  La 2 noiembrie 2004, Monsanto Europe S.A. a prezentat autorităților competente din Belgia o cerere, în conformitate cu articolele 5 și 17 din Regulamentul (CE) nr. 1829/2003, pentru introducerea pe piață a produselor și ingredientelor alimentare și a furajelor care conțin, sunt compuse sau produse din porumb MON863xMON810xNK603 (denumită în continuare „cererea”).2.  Cererea se referă, de asemenea, la introducerea pe piață a altor produse care conțin sau sunt compuse din porumb MON863xMON810xNK603, având aceleași utilizări ca orice alt soi de porumb, cu excepția cultivării. Prin urmare, în conformitate cu dispozițiile articolelor 5 alineatul (5) și 17 alineatul (5) din Regulamentul (CE) nr. 1829/2003, cererea include datele și informațiile prevăzute în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE a Consiliului[3], precum și informații și concluzii cu privire la evaluarea riscului efectuată în conformitate cu principiile stabilite în anexa II la Directiva 2001/18/CE.3.  La 31 martie 2006, Autoritatea Europeană pentru Siguranța Alimentară („EFSA”) a emis aviz favorabil în baza articolelor 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau produse din porumb MON863xMON810xNK603, astfel cum este descris în cerere (denumite în continuare „produsele”), să se producă efecte negative asupra sănătății umane sau animale sau asupra mediului[4]. În avizul său, EFSA a concluzionat că datele cu privire la evenimente individuale pot fi folosite în sprijinul siguranței produselor și a luat în considerare toate întrebările și problemele specifice semnalate de statele membre în cadrul consultării autorităților naționale competente prevăzută la articolele 6 alineatul (4) și 18 alineatul (4) din regulamentul menționat anterior.4.  În octombrie 2006, la cererea Comisiei, EFSA a publicat precizări detaliate cu privire la modul în care observațiile autorităților competente din statele membre au fost avute în vedere la formularea avizului său și a publicat, de asemenea, informații suplimentare cu privire la diferitele elemente luate în considerare de către Grupul științific pentru organisme modificate genetic al EFSA.5.  În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută pentru produse.6.  La 25 ianuarie 2007, ca urmare a comentariilor publicului și a unui raport publicat de Organizația Mondială a Sănătății care a prezentat canamicina și neomicina ca „agenți antibacterieni de importanță majoră pentru medicina umană și pentru strategiile de gestionare a riscurilor în cazul altor utilizări decât cele destinate omului”, Comisia a consultat Agenția Europeană pentru Medicamente (AEM) privind importanța terapeutică atât în medicina umană, cât și în medicina veterinară a antibioticelor la care gena nptII conferă rezistență. După primirea răspunsului din partea AEM, Comisia a consultat EFSA cu privire la evaluarea privind siguranța genei nptII și a plantelor modificate genetic ce includ gena nptII . La 13 aprilie 2007, EFSA și-a confirmat evaluările anterioare privind siguranța plantelor modificate genetic care includ gena nptII , concluzionând că prezența genei nptII la plantele modificate genetic destinate consumului uman și animal, nu implică riscuri pentru sănătatea umană sau animală sau pentru mediu.7.  La 15 martie 2007, ca urmare a unei publicații științifice privind reanalizarea studiului de 90 de zile efectuat pe cobai cu privire la porumbul MON 863 și ridicarea unor semne de întrebare privind siguranța acestui soi de porumb, Comisia a consultat EFSA cu privire la impactul pe care această analiză l-ar putea avea asupra avizului său anterior pentru porumbul MON 863. La 28 iunie 2007, EFSA a menționat că publicația nu ridică noi probleme care să fie relevante din punct de vedere toxicologic, confirmând avizul său favorabil pe care îl dăduse anterior referitor la evaluarea siguranței porumbului MON 863.8.  Având în vedere considerațiile de mai sus, ar trebui acordată autorizația pentru produsele în cauză.9.  Trebuie alocat un identificator unic fiecărui organism modificat genetic, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[5].10.  Pe baza avizului emis de EFSA, pentru produsele și ingredientele alimentare și furajele care conțin, sunt compuse sau produse din porumb MON863xMON810xNK603, nu este nevoie de alte cerințe specifice de etichetare decât cele prevăzute la articolele 13 alineatul (1) și 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației prevăzute de prezenta decizie, etichetarea furajelor care conțin sau sunt compuse din OMG-uri și a altor produse decât cele alimentare sau furaje care conțin sau sunt compuse din OMG-uri necesitând autorizație, trebuie să fie completată cu o mențiune clară, conform căreia produsele în cauză nu se folosesc pentru cultivare.11.  În mod similar, avizul EFSA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru folosire și manipulare, inclusiv a unor cerințe de monitorizare după introducerea pe piață, sau a unor condiții specifice pentru protejarea anumitor ecosisteme/a unui anumit mediului și/sau a anumitor zone geografice, astfel cum este prevăzut la articolele 6 alineatul (5) litera (e) și 18 alineatul (5) litera (e) din Regulamentul (CE) nr. 1829/2003. Toate informațiile relevante privind autorizarea produselor trebuie introduse în Registrul comunitar al produselor alimentare și furajelor modificate genetic, în conformitate cu dispozițiile Regulamentului (CE) nr. 1829/2003.12.  Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic, și de modificare a Directivei 2001/18/CE[6] stabilește cerințele de etichetare a produselor care conțin sau sunt compuse din OMG-uri.13.  Prezenta decizie se va notifica, prin Centrul de informare pentru prevenirea riscurilor biotehnologice, părților semnatare ale Protocolului de la Cartagena privind biosecuritatea, la Convenția privind diversitatea biologică, în conformitate cu articolul 9 alineatul (1) și cu articolul 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[7].14.  Comitetul permanent pentru lanțul alimentar și sănătatea animală nu a emis un aviz în termenul limită stabilit de președintele acestuia și, prin urmare, măsurile prevăzute de prezenta decizie trebuie adoptate de Consiliu,ADOPTĂ PREZENTA DECIZIE:Articolul 1 Organism modificat genetic și identificator unicSe alocă identificatorul unic MON-ØØ863-5xMON-ØØ81Ø-6xMON-ØØ6Ø3-6, în conformitate cu dispozițiile Regulamentului (CE) nr. 65/2004, porumbului modificat genetic ( Zea mays L.) MON863xMON810xNK603 produs prin încrucișări între soiuri de porumb care conțin evenimentele MON-ØØ863-5, MON-ØØ81Ø-6 și MON-ØØ6Ø3-6, astfel cum este menționat la litera (b) din anexa la prezenta decizie.Articolul 2 Autorizația și introducerea pe piațăUrmătoarele produse sunt autorizate în sensul articolului 4 alineatul (2) și articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse și ingrediente alimentare care conțin, sunt compuse sau produse din porumb MON-ØØ863-5xMON-ØØ81Ø-6xMON-ØØ6Ø3-6;(b) furaje care conțin, sunt compuse sau produse din porumb MON-ØØ863-5xMON-ØØ81Ø-6xMON-ØØ6Ø3-6;(c) produse, altele decât cele alimentare și furajele care conțin sau sunt compuse din porumb MON-ØØ863-5xMON-ØØ81Ø-6xMON-ØØ6Ø3-6, având aceleași utilizări ca orice alt soi de porumb, cu excepția cultivării.Articolul 3 Etichetarea1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Mențiunea „nu este destinat cultivării” apare pe eticheta și în documentele însoțitoare ale produselor care conțin sau sunt compuse din porumb MON-ØØ863-5xMON-ØØ81Ø-6xMON-ØØ6Ø3-6, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului este instituit și pus în aplicare, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și la rezultatele activităților stabilite în planul de monitorizare.Articolul 5 Registrul comunitarInformațiile din anexa la prezenta decizie se introduc în Registrul comunitar al produselor alimentare și furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6 Titularul autorizațieiTitularul autorizației este Monsanto Europe S.A., Belgia, reprezentând Monsanto Company, Statele Unite ale Americii.Articolul 7 ValabilitatePrezenta decizie se aplică pentru o perioadă de 10 ani de la data notificării sale.Articolul 8 DestinatarPrezenta decizie se adresează Monsanto Europe S.A., Scheldelaan 460, Haven 627 – B 2040 Antwerp – Belgia.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Denumire: Monsanto Europe S.A.Adresă: Scheldelaan 460, Haven 627 – B 2040 Antwerp – BelgiaÎn numele Monsanto Company - 800 N. Lindbergh Boulevard – St. Louis, Missouri 63167 – Statele Unite ale Americii(b) Denumirea și specificarea produselor:(1) produse și ingrediente alimentare care conțin, sunt compuse sau produse din porumb MON-ØØ863-5xMON-ØØ81Ø-6xMON-ØØ6Ø3-6;(2) furaje care conțin, sunt compuse sau produse din porumb MON-ØØ863-5xMON-ØØ81Ø-6xMON-ØØ6Ø3-6;(3) produse, altele decât cele alimentare și furajere, care conțin sau sunt compuse din porumb MON-ØØ863-5xMON-ØØ81Ø-6xMON-ØØ6Ø3-6, având aceeași utilizare ca orice alt soi de porumb, cu excepția cultivării.Porumbul modificat genetic MON-ØØ863-5xMON-ØØ81Ø-6xMON-ØØ6Ø3-6, astfel cum este prezentat în cerere, este produs prin încrucișări între porumb care conține evenimentele MON-ØØ863-5, MON-ØØ81Ø-6 și MON-ØØ6Ø3-6 și exprimă proteina CryBb1 care conferă protecție împotriva anumitor insecte coleoptere dăunătoare ( Diabrotica spp.), proteina Cry 1 Ab care conferă protecție împotriva anumitor insecte lepidoptere dăunătoare ( Ostrinia nubilalis, Sesammia spp.) și proteina CP4 EPSPS care conferă toleranță la erbicidul glifosat. O genă nptII care conferă rezistență la canamicină, a fost folosită ca marcator de selecție în procesul de modificare genetică.(c) Etichetare:(1) În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.(2) Mențiunea „nu este destinat cultivării” apare pe eticheta și în documentele însoțitoare ale produselor care conțin sau sunt compuse din porumb MON-ØØ863-5xMON-ØØ81Ø-6xMON-ØØ6Ø3-6, menționate la articolul 2 literele (b) și (c).(d) Metoda de detecție:-  Metode PCR cantitative în timp real în funcție de eveniment pentru porumbul modificat genetic MON-ØØ863-5, MON-ØØ81Ø-6 și MON-ØØ6Ø3-6 validat pe baza porumbului MON-ØØ863-5xMON-ØØ81Ø-6xMON-ØØ6Ø3-6.-  Validată de laboratorul comunitar de referință, înființat în temeiul Regulamentului (CE) nr. 1829/2003, publicată la adresa de internet http://gmo-crl.jrc.it/statusofdoss.htm-  Material de referință: ERM®-BF416 (pentru MON-ØØ863-5), ERM®-BF413 (pentru MON-ØØ81Ø-6) și ERM®-BF415 (pentru MON-ØØ6Ø3-6) accesibile prin Centrul Comun de Cercetare (CCC) al Comisiei Europene, Institutul pentru materiale și măsurători de referință (IRMM) la adresa de internet http://www.irmm.jrc.be/html/reference_materials_catalogue/index.htm(e) Identificator unic:MON-ØØ863-5xMON-ØØ81Ø-6xMON-ØØ6Ø3-6(f) Informații necesare în conformitate cu anexa II la Protocolul de la Cartagena privind biosecuritatea, la Convenția privind diversitatea biologică:Centrul de informare pentru prevenirea riscurilor biotehnologice, înregistrare ID: a se vedea [ a se completa după notificare ](g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Planul de monitorizare:Planul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet](i) Cerințe de monitorizare după introducerea pe piață a produselor alimentare destinate consumului uman:Nu sunt necesare.Notă: Linkurile către documentele aferente pot necesita modificări pe parcurs. Respectivele modificări vor fi făcute publice prin intermediul actualizării Registrului comunitar al produselor alimentare și furajelor modificate genetic.[1] http://www.EFSA.europa.eu/EFSA/EFSA_locale-1178620753816_1178620784943.htm[2] JO L 268, 18.10.2003, p. 1. Regulament modificat prin Regulamentul (CE) nr. 1981/2006 al Comisiei (JO L 368, 23.12.2006, p. 99).[3] JO L 106, 17.4.2001, p. 1. Directivă modificată ultima dată prin Regulamentul (CE) nr. 1830/2003 (JO L 268, 18.10.2003, p. 24).[4] http://www.EFSA.europa.eu/EFSA/EFSA_locale-1178620753816_1178620784943.htm[5] JO L 10, 16.1.2004, p. 5.[6] JO L 268, 18.10.2003, p. 24.[7] JO L 287, 5.11.2003, p. 1.